
న్యూఢిల్లీ : కుల్భూషణ్కు పాకిస్థాన్ అక్రమంగా శిక్ష విధించడంపై విదేశాంగ మంత్రి సుష్మా స్వరాజ్ తీవ్రంగా స్పందించారు. రాజ్యసభలో ఆమె మాట్లాడుతూ కుల్భూషణ్ జాదవ్ తప్పు చేసినట్లు రుజువు చేసే సాక్ష్యాధారాలేవీ లేవని స్పష్టం చేశారు. ఆయనకు మరణ శిక్ష విధించడం ముందుగా ప్రణాళిక రచించి హత్య చేయడమేనని ఆరోపించారు. ఈ విషయంలో మరింత ముందుకెళ్తే ఇరు దేశాల మధ్య ద్వైపాక్షిక సంబంధాల విషయంలో జరిగే పర్యవసానాలను పరిశీలించాలని పాకిస్థాన్ ప్రభుత్వాన్ని హెచ్చరించారు. హాస్యాస్పదమైన విచారణ జరిపి, శిక్ష విధించారని పాక్పై విరుచుకుపడ్డారు. పాకిస్థాన్ సుప్రీంకోర్టులో కుల్భూషణ్కు బలమైన న్యాయ సహాయం అందజేయవలసిన అవసరం ఉందన్నారు. ఆయన కుటుంబ సభ్యులతో నిరంతరం మాట్లాడుతున్నట్లు తెలిపారు. ఆయనకు న్యాయం జరిగేలా చేసేందుకు కొత్త మార్గాల్లో ప్రయత్నిస్తామని స్పష్టం చేశారు.

newdhilly : kulbhushanku pakisthan akramamgaa shiksha vidhinchadampai videsaanga mantri sushma swaraj teevramgaa spandinchaaru. rajyasabhalo aame maatlaadutuu kulbhushan jadav tappu chesinatlu rujuvu chese saakshyaadhaaraalevii levani spashtam chesaru. aayanaku marana shiksha vidhinchadam mundugaa pranaalika rachinchi hatya cheyadamenani aaropinchaaru. ee vishayamlo marinta mundukelte iru deshaala madhya dwaipaakshika sambandhaala vishayamlo jarige paryavasaanaalanu pariseelinchaalani pakisthan prabhutvaanni heccharinchaaru. haasyaaspadamaina vichaarana jaripi, shiksha vidhinchaarani paakpai viruchukupaddaaru. pakisthan supreenkortulo kulbhushanku balamaina nyaaya sahayam andajeyavalasina avasaram undannaaru. aayana kutumba sabhyulatho nirantaram maatlaadutunnatlu telipaaru. aayanaku nyaayam jarigela chesenduku kotta maargaallo prayatnistaamani spashtam chesaru.